Амма эмкал соцуш яцара. Адамаш а дара цунна тIаьхьа хIиттина догIуш. Иза саца ирсе хинверг мила ву хаа лууш, кийранаш батталуш бара церан, дегнаш, схьалелха гIерташ санна, детталуш дара. Эххар а, эмкал Абу Аюб аль-Ансарин цIенна хьалха йолчу майданахь сецира… Делахь а, Делан Элча (Делера салам-маршалла хуьлда цунна) цу тIера охьа ца воьссира. ТIаккха, эмкал жимма хьалхахьа дIа а йолаелла, юха а ша хьалха сецна хиллачу метте схьаеара.